1987D0095 — DA — 05.06.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

RÅDETS BESLUTNING

af 22. december 1986

om standardisering inden for informationsteknologi og telekommunikation

(87/95/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parlamentet ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: I forbindelse med standarder inden for informationsteknik og arbejdet med disses fastlæggelse skal der navnlig tages hensyn til følgende: — de tekniske specifikationer er komplekse, og præcision er en forudsætning for udveksling af oplysninger og data og for systemernes driftskompatibilitet, — der er behov for hurtigt at råde over standarder, for at langsommelighed ikke skal føre til for hurtig forældelse af tekster på grund af den teknologiske udvikling, — der er behov for at fremme indførelse af internationale standarder for udveksling af oplysninger og data på et grundlag, som giver tillid til deres praktiske anvendelighed, — standardiseringen spiller en vigtig økonomisk rolle ved at bidrage til oprettelsen af et fælles marked på dette område; Rådets direktiv 83/189/EØF ( 3 ) gør det muligt for Kommissionen, medlemsstaterne og standardiseringsorganerne at holde sig underrettet om standardiseringsorganernes hensigter om at vedtage eller ændre en standard, og i henhold til samme direktiv kan Kommissionen efter fælles overenskomst foranledige standardiseringsarbejde af fælles interesse igangsat på et tidligt tidspunkt; nævnte direktiv indeholder ikke alle de bestemmelser, der er nødvendige for gennemførelsen af en fælles standardiseringspolitik på informationsteknologi- og telekommunikationsområdet; den voksende tekniske overlapning mellem de forskellige standardiseringsområder, især mellem informationsteknologi og telekommunikation, begrunder et snævert samarbejde mellem standardiseringsorganerne, som bør gå sammen om behandling af fælles områder; Kommissionen har nylig indgået aftaler inden for rammerne af den fælles hensigtserklæring undertegnet sammen med Den europæiske konference af Post- og Teleadministrationer (CEPT) og inden for rammerne af generelle retningslinjer, aftalt med den fælles standardiseringsorganisation, Den europæiske Standardiseringsorganisation, Den europæiske komité for elektronisk Standardisering (CEN/CENELEC); i direktiv 86/361/EØF ( 4 ) opstilles der programmer for det arbejde, som Den europæiske konference af Post- og Teleadministrationer, eventuelt i samråd med Den europæiske Standardiseringsorganisation og Den europæiske komité for elektronisk Standardisering, skal udføre med hensyn til fælles tekniske specifikationer (der svarer til europæiske telekommunikationsstandarder (NET)); offentlige indkøb er et velegnet område for fremme af en bredere accept af de standarder for udveksling af oplysninger og data, der gælder for sammenkobling af åbne systemer, idet der henvises til dem ved indkøb; det er nødvendigt, at et udvalg bistår Kommissionen ved gennemførelsen og forvaltningen af de mål og aktioner, der er fastlagt i beslutningen — VEDTAGET FØLGENDE BESLUTNING:

Artikel 1

I dette direktiv forstås ved:

1. »teknisk specifikation«: en specifikation, der indeholdes i et dokument, som fastlægger karakteristika for et produkt, som f. eks. kvalitet, brugsegenskaber, sikkerhed og dimensioner, herunder terminologiske forskrifter for varen, symboler, prøvning og prøvningsmetoder, emballering, mærkning eller etikettering;

2. »fælles teknisk specifikation«: en teknisk specifikation, der er udarbejdet med henblik på en ensartet anvendelse i alle Fællesskabets medlemsstater;

3. »standard«: en teknisk specifikation, som er godkendt af et anerkendt standardiseringsorgan til gentagen eller konstant anvendelse, men hvis overholdelse ikke er obligatorisk;

4. »international standard«: en standard, der er vedtaget af et anerkendt internationalt standardiseringsorgan;

5. ►C1 »forslag til international standard«: et forslag til ◄ standard, der er vedtaget af et anerkendt internationalt standardiseringsorgan;

6. »international teknisk specifikation på telekommunikationsområdet«: den tekniske specifikation af samtlige et produkts karakteristika eller nogle af disse, anbefalet af organisationer som f. eks. »Comité international télégraphique« (CCITT) eller CEPT;

7. »europæisk standard«: en der er godkendt i overensstemmelse med vedtægterne for standardiseringsorganer, som Fællesskabet har indgået aftaler med;

8. ►C1 »europæisk præstandard«: en standard, der ◄ er vedtaget med referencen »ENV« i overensstemmelse med vedtægterne for de standardiseringsorganer, som Fællesskabet har indgået aftaler med;

9. »funktionsstandard«: en standard, der både er udarbejdet med henblik på en mere kompleks funktion, der er nødvendig for, at systemer kan fungere sammen, og som normalt er fremkommet ved sammenkædning af flere eksisterende standarder, og som er vedtaget i overensstemmelse med vedtægterne for standardiseringsorganerne;

10. »funktionsspecifikation«: den specifikation, der på telekommunikationsområdet definerer anvendelsen af en eller flere standarder for sammenkædning af åbne systemer til støtte for et specifikt krav om kommunikation mellem systemer for informationsteknologi (standard anbefalet af organisationer som f. eks. »Comité international télégraphique et téléphonique« (CCITT) eller (CEPT);

11. »teknisk forskrift«: tekniske specifikationer, herunder de administrative bestemmelser, der gælder herfor, som retligt eller faktisk skal overholdes, for et produkt kan markedsføres eller anvendes i en medlemsstat eller i en væsentlig del af denne stat, bortset fra de specifikationer, som de lokale myndigheder fastsætter;

12. »overensstemmelsescertificering«: en handling, hvorved det ved hjælp af et overensstemmelsescertifikat eller et overensstemmelsesmærke certificeres, at et produkt eller en ydelse overholder bestemte standarder eller andre tekniske specifikationer;

13. »informationsteknologi«: systemer, udstyr, komponenter samt programmel, der kræves til informationsindsamling, -behandling og -lagring på alle menneskets aktivitetsområder (hjem, kontor, fabrik osv.), og hvortil der i almindelighed benyttes elektronik eller hermed beslægtede teknikker;

14. offenlige indkøbsaftaler er sådanne, — som defineret i artikel 1 i direktiv 72/62/EØF ( 5 ), — som er indgået om levering af udstyr vedrørende informationsteknologi og telekommunikation, uanset den ordregivende myndigheds virksomhedsområde;

15. »teleadministrationer«: de administrationer eller private virksomheder, der er anerkendt af Fællesskabet, og som tilbyder offentlig telekommunikationstjeneste.

Artikel 2

Med henblik på fremme af standardisering i Europa, navnlig udarbejdelse og indførelse af standarder og funktionsspecifikationer inden for informationsteknologi og telekommunikation, iværksættes der med forbehold af bestemmelserne i artikel 3, stk. 2, og artikel 4 på fællesskabsplan følgende aktioner:

a) de vigtigste standardiseringsbehov fastlægges regelmæssigt og mindst én gang om året på basis af internationale standarder, forslag til internationale standarder og hermed sidestillede dokumenter med henblik på at opstille arbejdsprogrammer og lade udarbejde sådanne europæiske standarder og fælles tekniske specifikationer, som skønnes nødvendige for at sikre udveksling af oplysninger og data og drifstskompatibilitet mellem systemerne;

b) på grundlag af det internationale standardiseringsarbejde — anmodes de europæiske standardiseringsorganer og de specialiserede tekniske organer inden for informationsteknologi og telekommuniktaion om at udarbejde europæiske standarder, ►C1 europæiske præstandarder ◄ og funktionsspecifikationer på telekommunikationsområdet, i givet fald gennem udarbejdelse af funktionsstandarder for at sikre den nødvendige præcision, som brugerne har behov for med hensyn til udveksling af oplysninger og data og driftskompatibilitet mellem systemerne. Disse organer skal bygge deres arbejde på internationale standarder, ►C1 forslag til internationale standarder ◄ eller internationale tekniske specifikationer inden for telekommunikation. Når en international standard, et ►C1 forslag til en international standard ◄ eller en international teknisk specifikation inden for telekommunikation indeholder klare bestemmelser, der gør det muligt at anvende den ensartet, skal disse bestemmelser vedtages uændret i den europæiske standard, ►C1 europæiske præstandard ◄ eller funktionsspecifikation for telekommunikation. Kun når der ikke findes sådanne klare bestemmelser i den internationale standard, ►C1 forslaget til international standard ◄ eller den internationale tekniske specifikation for telekommunikation, vil der blive udformet en europæisk standard, ►C1 europæisk præstandard ◄ eller funktionsspecifikation for telekommunikation for at belyse eller, om nødvendigt supplere den internationale standard, ►C1 forslaget til international standard ◄ eller den internationale tekniske specifikation for telekommunikation, idet man undgår at afvige fra den; — anmodes de samme organer om at udarbejde tekniske specifikationer, der kan danne grundlag for europæiske standarder eller ►C1 europæiske præstandarder ◄ på området, hvor der ikke findes, eller hvor de kan bidrage til udarbejdelsen af, vedtagne internationale standarder for udveksling af oplysninger og data og driftskompatibilitet mellem systemerne;

c) lettes anvendelsen af standarder og funktionsspecifikationer bl. a. gennem koordinering af medlemsstaternes aktiviteter med hensyn til: — kontrol af, om produkter og ydelser opfylder standarderne og de funktionsspecifikationer på grundlag af de prøvningskrav, der er specificeret i standarderne og specifikationerne, — certificering af overensstemmelse med standarderne og de funktionsspecifikationer på grundlag af procedurer, der er passende harmoniseret;

d) fremmes anvendelsen af standarder og funktionsspecifikationer for informationsteknologi og telekommunikation i forbindelse med offentlige indkøb og tekniske forskrifter.

Artikel 3

1. De specifikke målsætninger i de påtænkte foranstaltninger er beskrevet i bilaget til denne beslutning.

2. Denne beslutning vedrører:

— standarder inden for informationsteknologi som omhandlet i artikel 5,

— funktionsspecifikationer for tjenesteydelser, der specifikt tilbydes gennem offentlige telekommunikationsnet til udveksling af af information og data mellem informationsteknologisystemer.

3. Beslutningen vedrører ikke:

— fælles tekniske specifikationer for terminaludstyr, der er tilsluttet et offentligt telekommunikationsnet, som er omfattet af direktiv 86/361/EØF,

— specifikationer for udstyr, der udgør en del af selve telekommunikationsnettet.

Artikel 4

Ved undersøgelsen af behovet for standardisering og ved fastlæggelsen af arbejdsprogrammet med henblik på standardisering samt ved udarbejdelsen af funktionsspecifikationer anvender Kommissionen navnlig de oplysninger, der meddeles den i henhold til direktiv 83/189/EØF.

Kommissionen lader efter høring af det i artikel 7 nævnte udvalg de europæiske standardiseringsorganer eller de specialiserede tekniske organer (CEN, CENELEC og CEPT) udføre det tekniske arbejde, idet den om nødvendigt anmoder dem om at udarbejde tilsvarende europæiske standarder eller funktionsspecifikationer. De mandater, der gives disse organisationer, skal forelægges til godkendelse for det udvalg, der er nævnt i artikel 5 i direktiv 83/189/EØF i overensstemmelse med fremgangsmåden i dette direktiv. Der gives ikke mandater, der overlapper nogen del af arbejdsprogrammer, der er påbegyndt eller udarbejdet i henhold til direktiv 86/361/EØF.

Artikel 5

1. I betragtning af forskellene mellem eksisterende nationale procedurer træffer medlemsstaterne de fornødne foranstaltninger til, at der henvises til

— europæiske standarder og ►C1 europæiske præstandarder ◄ som beskrevet i artikel 2, litra b),

— internationale standarder, hvor sådanne er godkendt af den kontraherende myndigheds land,

1. i offentlige indkøbsaftaler vedrørende informationsteknologi, således at udveksling af oplysninger og data samt systemernes driftskompatibilitet bygger på disse standarder.

2. Med henblik på at skabe fuldstændig kompatibilitet skal medlemsstaterne træffe de nødvendige foranstaltninger for at sikre, at deres respektive teleadministrationer benytter funktionsspecifikationer med henblik på adgang til deres offentlige telekommunikationsnet for de tjenester, der specifikt tager sigte på udveksling af information og data mellem informationsteknologiske systemer, der selv benytter de i stk. 1, omhandlede standarder.

3. Ved anvendelsen af denne artikel tages der hensyn til de nedenfor beskrevne særlige omstændigheder, som kan berettige anvendelsen af andre standarder og specifikationer end dem, der er fastsat i denne beslutning:

— nødvendigheden af, at de eksisterende systemer fortsat kan fungere, men kun som del af klart fastlagte og vedtagne strategier for en senere overgang til internationale eller europæiske standarder eller funktionsspecifikationer;

— visse projekter er rene innovationsprojekter;

— når standarden eller funktionsspecifikationen er teknisk mangelfuld til formålet, fordi den ikke giver egnede midler til at sikre udveksling af oplysninger og data eller driftskompatibilitet mellem systemerne, eller der ikke findes midler (herunder afprøvning) til konstatering af et produkts overensstemmelse med den pågældende standard eller funktionsspecifikation, eller hvis ►C1 europæiske præstandarder ◄ ikke er tilstrækkelig stabile til at kunne anvendes. Andre medlemsstater har mulighed for over for det i artikel 7 omhandlede udvalg at påvise, at udstyr, der er i overensstemmelse med denne standard, har været anvendt tilfredsstillende, og at det ikke var berettiget at gøre brug af undtagelsesbestemmelsen;

— når det efter omhyggelig konsultation af markedet er fastslået, at på vigtige grunde i forbindelse med pris/effektiviteten brug af standarden eller funktionsspecifikationen ikke er passende. Andre medlemsstater har mulighed for, over for det i artikel 7 omhandlede udvalg at påvise, at udstyr, der er i overensstemmelse med denne standard, har været anvendt tilfredsstillende på normale forretningsvilkår, og at det ikke var berettiget at gøre brug af undtagelsesbestemmelsen.

4. Desuden kan medlemsstaterne på samme grundlag som i stk. 1 kræve henvisning til andre ►C1 forslag til internationale standarder ◄ eller europæiske standarder eller ►C1 europæiske præstandarder ◄ end de i artikel 2 omtalte.

5. Ordregivende myndigheder, der påberåber sig stk. 3, skal give begrundelse herfor, om muligt i de indledende udbudsbetingelser, og skal under alle omstændigheder anføre denne begrundelse i deres interne materiale samt efter anmodning give sådanne oplysninger til de tilbudsgivende virksomheder og til det i artikel 7 omhandlede udvalg, idet forretningshemmeligheder skal overholdes. Klager over anvendelse af de i stk. 3 nævnte undtagelser vil også kunne indgives direkte til Kommissionen.

6. Kommissionen sørger for, at bestemmelserne i denne artikel finder anvendelse på alle fællesskabsprojekter og -programmer, herunder offentlige indkøb, der finansieres over Fællesskabets budget.

7. De ordregivende myndigheder kan, hvis de anser det for nødvendigt, anvende andre specifikationer for aftaler, der vedrører mindre beløb end 100 000 ECU, hvis disse indkøb ikke forhindrer, at de standarder, der er nævnt i stk. 1 og 2, anvendes for aftaler, der vedrører større beløb end 100 000 ECU. Behovet for undtagelsen eller tærsklen i dette stykke tages op til fornyet overvejelse inden for tre år efter beslutningens anvendelse.

Artikel 6

Når medlemsstaterne udarbejder eller ændrer tekniske forskrifter på områder, der er omfattet af denne beslutning, henviser de til de standarder, der er nævnt i artikel 5, når disse på passende vis opfylder de i forskriften krævede tekniske specifikationer.

Artikel 7

▼M1

1.

a) Kommissionen bistås af et udvalg benævnt »gruppen på højt embedsmandsplan vedrørende standardisering inden for informationsteknologi« ved realiseringen af de mål og forvaltningen af de aktioner, der er fastlagt i denne beslutning. I telekommunikationsspørgsmål bistås Kommissionen af gruppen på højt embedsmandsplan vedrørende telekommunikation, oprettet i henhold til artikel 5 i direktiv 86/361/EØF.

b) Når der henvises til denne artikel, anvendes artikel 3 og 7 i afgørelse 1999/468/EF ( 6 ).

▼B

2. Kommissionen hører udvalget i forbindelse med fastlæggelse af Fællesskabets prioritering, de i bilaget omhandlede gennemførelsesbestemmelser, når den behandler spørgsmål om kontrol af overensstemmelse med standarder, overvåger gennemførelsen af bestemmelserne i artikel 5 samt andre spørgsmål, der vedrører standardisering inden for informationsteknologi og telekommunikation eller andre områder, hvor der er teknisk overlapning mellem disse. Den skal ligeledes høre udvalget om den i artikel 8 omhandlede rapport.

3. Kommissionen koordinerer disse udvalgs arbejde med det i artikel 5 i direktiv 83/189/EØF nævnte udvalg, især hvor der er mulighed for, at henvendelser, der rettes til europæiske standardiseringsorganer i henhold til denne beslutning og direktivet, overlapper hinanden.

4. Spørgsmål om gennemførelsen af denne beslutning kan forelægges for udvalget efter anmodning fra formanden eller en medlemsstat.

5. Udvalget holder møde mindst to gange om året.

6. Udvalget vedtager selv sin forretningsorden.

7. Kommissionen varetager sekretariatsopgaverne for udvalget.

Artikel 8

Kommissionen forelægger hvert andet år Europa-Parlamentet og Rådet en situationsrapport om standardiseringsbestræbelserne inden for informationsteknologi. I denne rapport omtales enkeltheder i forbindelse med gennemførelsen i Fællesskabet, de opnåede resultater, disses anvendelse ved offentlige indkøb og i nationale tekniske forskrifter og navnlig deres praktiske betydning for certificering.

Artikel 9

Denne beslutning indskrænker ikke anvendelsen af direktiv 83/189/EØF og direktiv 86/361/EØF.

Artikel 10

Denne beslutning anvendes et år fra dagen for offentliggørelsen i De Europæiske Fællesskabers Tidende.

Artikel 11

Denne beslutning er rettet til medlemsstaterne.

BILAG

FORANSTALTNINGER VEDRØRENDE STANDARDISERING INDEN FOR INFORMATIONSTEKNOLOGI OG TELEKOMMUNIKATION

1. Målsætning

a) At bidrage til integrering af Fællesskabets indre marked på informationsteknologi- og telekommunikationsområdet.

b) At forbedre EF-fabrikanternes internationale konkurrencedygtighed ved at skabe forudsætninger for, at udstyr, der er fremstillet efter anerkendte europæiske og internationale standarder, kommer til at overtage en større markedsandel i Fællesskabet.

c) At lette informationsudvekslingen i Fællesskabet ved at afhjælpe inkompatibilitetsproblemer, der skyldes manglende eller upræcise standarder.

d) At sørge for, at der tages hensyn til brugernes behov, således at de får større frihed til at sammensætte deres systemer på en måde, der sikrer dem driftskompatibilitet og dermed bedre ydelser til lavere omkostninger.

e) At tilskynde til, at standarder og fælles funktionsspecifikationer finder anvendelse ved offentlige indkøb.

2. Beskrivelse af aktioner og arbejdsopgaver

2.1. Fastlæggelse af programmerne og prioriteringen

Arbejdsprogrammerne og prioriteringen fastlægges under hensyn til Fællesskabets behov og de økonomiske virkninger af dette arbejde set fra både brugernes, fabrikanternes og telekommunikationsadministrationernes side. På dette stadium består opgaverne bl.a. af følgende:

2.1.1. Indsamling af detaljerede oplysninger på grundlag af nationale og internationale programmer, fremlæggelse af disse på en måde, som letter en sammenlignende analyse, samt udarbejdelse af sammenfattende dokumenter, der er nødvendige for udvalgets arbejde.

2.1.2. Videreformidling af disse oplysninger, undersøgelse af behovene og høring af berørte kredse.

2.1.3. Synkronisering af arbejdsprogrammerne og de internationale standardiseringsaktiviteter.

2.1.4. Forvaltning af arbejdsprogrammerne.

2.1.5. Udarbejdelse af rapporter om arbejdets gennemførelse og dets praktiske resultater.

2.2. Gennemførelsen af standardiseringsarbejdet inden for informationsteknologi

Gennemførelsen af standardiseringsprogrammerne kræver, at CEN/CENELEC og CEPT udfører en række forskellige arbejder; disse er opdelt på alle de forskellige etaper, der er nødvendige af hensyn til standardernes troværdighed.

2.2.1. Præcisering af internationale standarder for at fjerne uklarheder og valgmuligheder, der bevirker, at standarder, der er udformet med henblik på informationsudveksling og driftskompatibilitet mellem systemer, ikke fungerer efter hensigten.

2.2.2. ►C1 Udarbejdelse af præstandarder i de tilfælde, ◄ hvor en langsom behandling i den internationale standardisering berettiger hertil, eller af de nødvendige standarder på fællesskabsplan, når international standardisering ikke er mulig.

2.2.3. Fastlæggelse af, hvilke betingelser der skal være overholdt for at fastslå, at en standard opfyldes fuldt ud.

2.2.4. Udarbejdelse af prøvningsstandarder eller prøvningsspecifikationer, der er indeholdt i standarderne, og tilrettelæggelse af procedurer og strukturer, således at prøveanstalterne på et passende harmoniseret grundlag kan kontrollere, at produktet overholder standarderne.

2.3. Arbejdet vedrørende telekommunikation

Det harmoniseringsarbejde, der vedrører telekommunikation, dækker i realiteten to forskellige aktivitetstyper:

— aktiviteter i forbindelse med udarbejdelse af funktionsspecifikationer baseret på internationale eller europæiske standarder/specifikationer, hvor sådanne findes, med henblik på adgang til offentlige telekommunikationsnet for de tjenester, der specifikt tager sigte på udveksling af information og data mellem informationsteknologiske systemer. Disse aktiviteter, der omfatter harmoniseringsarbejdet inden for telekommunikation, overlades til CEPT efter de fremgangsmåder, der er beskrevet i direktiv 86/361/EØF;

— de aktiviteter, der skal gennemføres inden for det område, der både omfattes af informationsteknologi og telekommunikation, nødvendiggør et stærkere samarbejde mellem de pågældende tekniske organer (dvs. CEN/CENELEC/CEPT). Disse aktiviteter skal virke fremmende på konvergensen, således at standarder og funktionsspecifikationer kan iværksættes på en harmoniseret måde inden for flest mulige anvendelsesområder efter den fremgangsmåde, der er beskrevet i direktiv 83/189/EØF.

2.4. Supplerende aktioner

Denne del af programmet omfatter følgende aktioner:

2.4.1. Specifikt metrologiarbejde inden for: — fremme af udviklingen af prøvnings- og valideringsværktøjer samt af formel definitionsteknik, — støtte af referenceanvendelse, bl.a. inden for anvendelsesområder, der kræver anvendelse af flere funktionsstandarder baseret på sammenkædning af flere standarder.

2.4.2. Fremme af udarbejdelsen af vejledninger i anvendelsen af standarderne til brug for den endelige bruger.

2.4.3. Fremme af demonstrationer af driftskompatibilitet opnået ved hjælp af standarden. Formålet med denne aktion er bl.a. at stille de i punkt 2.4.1 nævnte prøvnings- og metrologiværktøjer til rådighed for de forskellige projekter og sikre, at der gennemføres forsøg med udviklingsstandarderne.

2.4.4. Fremme af konventioner, der falder uden for den industrielle standardisering, afhænger af aftaler inden for de pågældende erhvervskredse og bidrager til at øge informationsudvekslingens effektivitet (rejsebureautransaktioner, pengeoverførsler, datamatisering af tolddokumenter, produktions- og kontorautomatik samt mikrodatamater, osv.).

2.4.5. Specifikke projekter og undersøgelser vedrørende standardisering inden for informationsteknologi.

3. Aktioner med sigte på anvendelse af standarder i forbindelse med offentlige indkøb

Fastlæggelse af de mest effektive metoder til hurtigst muligt at få indført, at de standarder og tekniske specifikationer, der er omfattet af denne beslutning, anvendes, samtidig med at der sikres en passende forbindelse med aktiviteterne i henhold til Rådets direktiv 77/62/EØF ( 7 ).

( 1 ) EFT nr. C 36 af 17. 2. 1986, s. 55.

( 2 ) EFT nr. C 303 af 25. 11. 1985, s. 2.

( 3 ) EFT nr. L 109 af 26. 4. 1983, s. 8.

( 4 ) EFT nr. L 217 af 5. 8. 1986, s. 21.

( 5 ) EFT nr. L 13 af 15. 1. 1977, s. 1.

( 6 ) EFT L 184 af 17.7.1999, s. 23.

( 7 ) EFT nr. L 13 af 15. 1. 1977, s. 1.